# name
Si ets capaç d'encertar com segueix una cançó, no t'emocionarà

# metadata.dc.description.abstract[].value
La música és present en totes les cultures humanes, amb multitud de ritmes, sons i expressions. Centrant-nos en el nostre entorn, ¿qui no gaudeix d'una bona simfonia, d'una peça de música tradicional o del rock'n'roll, per esmentar només alguns dels molts estils musicals sorgits de la cultura occidental, segons les preferències de cadascú? Escoltar música sovint activa emocions intenses i sensacions de plaer. Les últimes dècades s'han fet diversos estudis per identificar l'origen neuronal d'aquest plaer, però la percepció musical és un trencaclosques incomplet en què les peces no acaben d'encaixar. L'investigador Stefan Koelsch i els seus col·laboradors, de diverses universitats i centres de recerca d'Alemanya i de Noruega, han publicat un treball a la revista Current Biology que aporta peces fonamentals per resoldre aquesta qüestió. A partir de la utilització d'acords de diversos centenars de melodies exitoses del pop de les últimes dècades del segle XX, han demostrat que les cançons que generen més emocions són les que provoquen sorpresa o, alternativament, incertesa. A més, han identificat també les regions cerebrals implicades en aquest procés.

# metadata.dc.rights[].value
(c) Edició de Premsa Periòdica Ara, 2020

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Si ets capaç d'encertar com segueix una cançó, no t'emocionarà